भभुआ से चोरी गयी बाइक के साथ दो युवक गिरफ्तार, तीसरा फरार – खबरें आपकी
भभुआ से चोरी गयी बाइक के साथ दो युवक गिरफ्तार, तीसरा फरार
By Dilip Kumar Ojha November 11, 2019 November 11, 2019
शहर के पकड़ी चौके समीप शनिवार को पुलिस ने दोनों को पकड़ा
दोनों चोरों पुलिस से कर रही पूछताछ, गिरोह का खुलासा करने का प्रयास
खबरें आपकी,आरा। शहर के पकड़ी चौक के पास से नवादा थाने की पुलिस ने चोरी की बाइक के साथ दो युवकों को गिरफ्तार किया है। इनमें कृष्णागढ़ थाना क्षेत्र के जगतपुर पकड़ी गांव निवासी नीतीश यादव और आरा के पकड़ी निवासी नीतीश कुमार हैं। इनके पास से भभुआ से चोरी गयी हीरों होंडा बाइक जब्त की गयी है। जब्त बाइक कैमूर जिला के रामगढ़ थाना के गोरासारा गांव निवासी मिथिलेश सिंह की है। बाइक बीस जून को भभुआ कचहरी से चोरी गयी थी।
जानकारी के अनुसार नवादा थाना के गोपेश नारायण शर्मा शनिवार की शाम पेट्रोलिंग में निकले थे। इस बीच पकड़ी के समीप चोरी की एक बाइक पर तीन युवकों के घूमने की सूचना मिली। इस पर वह पकड़ी चौक पहुंचे। वहां बिना नंबर की बाइक पर तीन युवकों को आते देखा। रोकने का इशारा करने पर तीनों भागने लगे। इसके बाद दो युवकों को तो खदेड़कर पकड़ लिया गया। जबकि एक भागने में सफल रहा। दोनों से पूछताछ के आधार पल भागे युवक की पहचान शहर के केजी रोड निवासी रॉकी कुमार के रूप में की गयी। पुलिस दोनों से पूछताछ कर चोर गिरोह का खुलासा करने में जुटी है।
Tags बाइक चोर
साइबर फ्रॉड : पे फोन अकाउंट पर रिक्वेस्ट एक्सेप्ट करते ही खाते से कट गये तीस हजार